МОНГОЛ УЛСЫН ЕРӨНХИЙЛӨГЧИЙН СОНГУУЛИЙН УЛСЫН ТӨСВӨӨС САНХҮҮЖҮҮЛЭХ ЗАРДЛЫН ГҮЙЦЭТГЭЛД ХИЙХ АУДИТ

**АУДИТЫН ДЭД** төлөвлөгөө

Дорнод аймгийн Аудитын газар

Агуулга

[Агуулга 2](#bookmark1)

Аудитын нэр, код ............................... 4

[Аудит хийх үндэслэл, бүрэн эрх ................. 4](#bookmark5)

[Аудитын зорилт ............................... 4](#bookmark6)

[Хамрах хүрээ 4](#bookmark7)

[Үндсэн мэдээлэл 5](#bookmark8)

[Эрсдэлийн үнэлгээ 5](#bookmark9)

Арга зүй 5

[Аудит хийхэд ашиглах хууль тогтоомж, шалгуур үзүүлэлт ................. 5](#bookmark11)

[Гүйцэтгэх хугацаа 6](#bookmark12)

[Багийн бүрэлдэхүүн 6](#bookmark13)

Тайлангийн бүтэц, түүнд тусгагдах мэдээлэл, хэлэлцүүлэх журам 6

Шаардагдах хөрөнгө, нөөц 6

Хавсралт №1 Сонирхолын зөрчилгүй тухай мэдэгдэл

БАТЛАВ. ДОРНОД АЙМГИЙН АУДИТЫН

ГАЗРЫН ДАРГА, ТЭРГҮҮЛЭХ АУДИТОР Б.БОЛОРТУУЛ

АУДИТЫН ДЭД ТӨЛӨВЛӨГӨӨ

1. Аудитын нэр:

Монгол Улсын Ерөнхийлөгчийн сонгуулийн улсын төсвөөс санхүүжүүлэх зардлын гүйцэтгэлд хийх аудит

1. Аудитын код:

ҮАГ-НАГ/2017/04-НА

1. Аудит хийх үндэслэл, бүрэн эрх:

Аудитыг Монгол Улсын Их Хурлын Төсвийн байнгын хорооны 2017 оны ”Аудитын сэдэв батлах тухай” 02 дугаар тогтоол, ҮАГ-ын 2017 оны бүтээгдэхүүн, ажил үйлчилгээний төлөвлөгөөний дагуу Төрийн аудитын тухай хуулиар тодорхойлсон аймгийн Аудитын газрын бүрэн эрхийн хүрээнд хийнэ.

1. Аудитын зорилт:

Монгол Улсын Ерөнхийлөгчийн 2017 оны ээлжит сонгууль зохион байгуулахтай холбоотой улсын төсвөөс олгосон хөрөнгийн зарцуулалтыг шалгаж дүгнэлт гарган зөвлөмж боловсруулан холбогдох байгууллага, албан тушаалтанд танилцуулж олон нийтэд мэдээлэхэд аудитын зорилт чиглэгдэнэ.

Дээрх зорилтыг хангахын тулд дараах чиглэлээр аудит хийнэ. Үүнд:

* Монгол Улсын Ерөнхийлөгчийн 2017 оны сонгуулийн батлагдсан төсвийг сонгуулийн хороодод холбогдох хууль, журмын дагуу төлөвлөж, хуваарилж, зарцуулсан эсэх;
* Сонгууль зохион байгуулах зардалд холбогдох хууль, журамд нийцүүлэн хяналт тавьсан эсэх.

5. Хамрах хүрээ:

Аудитад аймгийн Сонгуулийн хороо, сумын сонгуулийн тойргийн хороодыг хамруулна.

1. Үндсэн мэдээлэл:

УИХ-аас 2015 оны 12 дугаар сарын 25-ны өдөр шинэчлэн баталсан Сонгуулийн тухай хуулийн 16 дугаар зүйлийн 16.1, 16.3, 16.6 дахь заалтын дагуу Ерөнхийлөгчийн 2017 оны ээлжит сонгуулийг 6 дугаар сарын 26-ны өдөр явуулахаар товлон зарлажээ.

Сонгуулийн тухай хуулийн 38 дугаар зүйлийн 38.2 дахь заалтаар сонгууль зохион байгуулахтай холбоотой улсын төсвөөс санхүүжүүлэх зардлын төрлийг заасан бөгөөд СЕХ-ны 2016 оны 04 дүгээр тогтоолоор сонгуулийн хороодод төсөв хуваарилах, зарцуулах, түүнд хяналт тавих тайлан гаргах журмыг баталжээ.

Аймгийн Сонгуулийн ерөнхий хороо Монгол Улсын Ерөнхийлөгчийн 2017 оны ээлжит сонгуулийг аймаг 1, сум 14 сонгуулийн хороо 69 хэсгийн хороодод 260,3 сая төгрөгийг урьдчилан хуваарилсан байна.

Үндсэн хуулийн 31 дүгээр зүйлийн 5 дахь заалтын дагуу СЕХ МУ-ын Ерөнхийлөгчийн 2017 оны сонгуулийн анхан шатны санал хураалтаар нэр дэвшигчдийн хэн нь ч олонхын санал аваагүй тул 2017 оны 6 дугаар сарын 28-ны өдрийн тогтоол гаргаж, хоёр дахь санал хураалт явуулах өдрийг 2017 оны 7 дугаар сарын 7-нд хийхээр товлож, ЗГ-ын 2017 оны 182 дугаар тогтоолоор дахин санал хураалтад шаардагдах зардлыг аймгийн Сонгуулийн хороонд СЕХ-оос хувиарлан санхүүжүүлсэн байна.

1. Эрсдэлийн үнэлгээ:

Төлөвлөлтийн үе шатны явцад судалсан баримт материал, хамрах хүрээ, нөхцөл байдалд хийсэн урьдчилсан дүн шинжилгээнд үндэслэн ерөнхий эрсдэлийг “ДУНД” гэж үнэлсэн.

1. Арга зүй:

Аудитыг гүйцэтгэхдээ АДБОУС 100, АДБОУС 400, АДБОУС 4100, Төрийн хяналт шалгалтын стандарт, Нийцлийн аудитын түр журмыг баримтлан шалгагдагч байгууллагаас авсан мэдээлэл, нотлох зүйлсийг нягтлан шалгах, холбогдох албан тушаалтнуудтай ярилцлага хийх, харьцуулах, дүн шинжилгээ хийх, түүвэрлэлт хийх болон аудитын бусад горим, арга зүйг ашиглаж, аудитын дүн, дүгнэлт, зөвлөмж боловсруулна.

1. Аудит хийхэд ашиглах хууль тогтоомж, шалгуур үзүүлэлт:

Дараах хууль, эрхийн актыг шалгуур үзүүлэлт болгон ашиглана. Үүнд:

* Төрийн аудитын тухай хуулийн 15.1.15;
* МУ-ын 2017 оны төсвийн тухай хуулийн 5 дугаар зүйл;
* Сонгуулийн тухай хуулийн 22 дугаар зүйлийн 22.3, 23 дугаар зүйлийн 23.2, 31 дүгээр зүйлийн 31.7, 31.8, 31.9, 31.10, 31.11, 31.15, 32 дугаар зүйлийн 32.1.1, 32.1,3, 32.1.6, 33 дугаар зүйлийн 33.13, 34 дугээр зүйлийн 34.1.1, 34.1.6, 36 дугаар зүйлийн 36.7, 38 дугаар зүйлийн 38.2,
* Сонгуулийн төв байгууллагын тухай хуулийн 7 зүйлийн 7.1.5, 13 дугаар зүйл 13.1.2, 13.14, 13.1.5, 13.3;
* Сонгуулийн автоматжуулсан системийн тухай хуулийн 12 дугаар зүйлийн 12.2;
* СЕХ-ны 2016 оны 04 дүгээр тоггоол;
* СЕХ-ноос батлан гаргасан бусад дүрэм, журам, заавар;
* Холбогдох бусад хууль тогтоомж, эрхийн акт, стандарт.

1. Гүйцэтгэх хугацаа:

ҮАГ аудитын төлөвлөлтийн үе шатны ажлыг 2017 оны 6 дугаар сарын 20-ноос, талбарын ажлыг 8 дугаар сарын 08-наас, тайлагналын үе шатны ажлыг 8 дугаар сарын 21-наас эхлэн гүйцэтгэнэ. Тайлангийн нэгтгэлийг 2017 оны 9 дүгээр сарын 15-ны дотор дуусгаж, үе шатны хяналтаар оруулж баталгаажуулан ҮАГ-ын НАГ болон холбогдох албан тушаалтанд хүргүүлнэ.

1. Багийн бүрэлдэхүүн:

Аудитыг Дорнод аймгийн Аудитын газрын дарга, тэргүүлэх аудитор Б.Болортуул хянан удирдаж, аудитын менежерийг түр орлон гүйцэтгэгч Д.Нармандах чанарын хяналтыг хэрэгжүүлж, Нийцлийн аудитын ахлах аудитор Ж.Баяртуул, аудитор С.Энхбаатар нар гүйцэтгэнэ.

1. Аудитад шаардагдах хөрөнгө, нөөц:

А. Аудитор: 2 хүн - 44 хүн/өдөр Б. Санхүүгийн нөөц:

* Цалин - 1,612.7 мянган төгрөг
* Бичиг хэрэг - 20.0 мянган төгрөг

В Техник хэрэгсэл: Зөөврийн компьютер, видео камер, зургийн аппарат болон бусад техник хэрэгсэл.

**Аудитын дэд төлөвлөгөөг**

**Хянасан:**

АУДИТЫН МЕНЕЖРИЙГ

ТҮР ОРЛОН ГҮЙЦЭТГЭГЧ: Д.НАРМАНДАХ

**Боловсруулсан:**

АХЛАХ АУДИТОР Ж.БАЯРТУУЛ

АУДИТОР С.ЭНХБААТАР